<classify> Adhabu hiyo inamaanisha Kessy atakosa mechi zote za ligi zilizosalia za Simba ambazo ni dhidi ya Azam, Mtibwa, Majimaji, Mwadui na JKT Ruvu.Katika mechi hiyo ambayo Simba ilipoteza kwa bao 1-0, Kessy alimchezea faulo mshambuliaji Edward Christopher wa Toto na hivyo kutolewa nje kwa kadi nyekundu.Akizungumza na waandishi wa habari Dar es Salaam jana, kocha wa Simba, Jackson Mayanja alisema uamuzi huo ulifikiwa kwenye kikao cha viongozi wa Simba kilichokutana wiki hii. Ile rafu ilikuwa mbaya sana angeweza kumuua, kwa hiyo uongozi umeona umsimamishe ili liwe fundisho kwa wengine wenye mtindo wa kucheza rafu kama hizo ambazo mwisho zinaigharimu timu, alisema.Kuhusu madai ya kipa wa timu hiyo, Vincent Agban kumpiga kofi Kessy, kocha Mayanja alisema hawajaliona suala hilo, lakini wanalifanyia uchunguzi ikibainika watachukua hatua.Tangu kutokea kwa tukio hilo, Kessy ambaye mkataba wake unamalizika mwishoni mwa msimu huu amekuwa akisakamwa na mashabiki, wakimtuhumu kuchangia kipigo hicho. Tayari mchezaji huyo amekaririwa akisema hataki kuongeza mkataba mwingine Simba.Kuanzia leo sitaenda mazoezini, maana nimechoka kila siku kulaumiwa nahujumu, alisema.Wakati huo huo, Ofisa Habari wa timu hiyo, Haji Manara alisema kikosi chote cha Simba kinatarajiwa kwenda Zanzibar leo kuweka kambi ya maandalizi ya mechi zilizosalia. Simba inatarajiwa kucheza na Azam kwenye Mei Mosi mechi inayotarajiwa kuwa na ushindani mkubwa.Timu hiyo inashika nafasi ya pili kwenye msimamo ikiwa na pointi 57 na Azam ni ya tatu ikiwa na pointi 55. Yanga ndio inaongoza kwa kuwa na pointi 59.  <topic>: MICHEZO 